Petronius Maximus

Flavius Anicius Petronius Maximus (war-dro 396 - 455) a oa bet impalaer roman e-pad daou viz hanter, eus ar 17 a viz Meurzh d'an 31 a viz Mae 455.

Ur senedour pinvidik a oa anezhañ. Perzh en dije kemeret en iriennoù a-enep ar jeneral Aetius hag an impalaer Valentinian III.

Petronius Maximus a gemeras kurunenn an impalaer goude marv Valentinian gant harp ar Sened roman, en ur rediañ an intañvez Licinia Eudoxia da eurediñ dezhañRet eo gouzout hag Valentinian III en devoa gwallet gwreg Petronius. Goude marv e gwreg, ha marv Valentinian III, Petronius e redias Licinia Eudoxia d'e zro dre zial..

Ouzhpenn-se e torras dimeziñ merc'h Valentinian, Eudocia hec'h anv, da Huneric, mab Genseric, roue ar Vandaled, hag e redias anezhi da eurediñ d'e vab Palladius. Fuloret e voe Vandaled Kartada, hag int da lakaat gouel da vont d'ober freuz ha reuz da Roma. Ha Maximus da glask tec'hel a-raok o dilestradeg. Met anavezet e voe gant an engroez ha drouklazhet, ha taolet e voe e gorf en Tibr.
 Notennoù ha daveennoù 

Rummad:Ganedigezhioù 396
Rummad:Marvioù 455
Rummad:Impalaerien roman
Rummad:Gens Petronia